**ELŐTERJESZTÉS**

**Tiszavasvári Város Önkormányzata Képviselő-testületének**

**2019. május 14-én tartandó rendkívüli ülésére**

Az előterjesztés tárgya: Ideiglenes forgalomszabályozó táblák kihelyezése

Az előterjesztés előadója: Szőke Zoltán polgármester

Az előterjesztés témafelelőse: Kovács Edina - ügyintéző

Az előterjesztés ügyiratszáma: TPH/4694-1/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2019. május 13.

##### Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### A Képviselő-testülethez

**Ideiglenes forgalomszabályozó táblák kihelyezése**

Tisztelt Képviselő-testület!

A Tiva-Szolg Nonprofit Kft. közszolgáltatási szerződésében a közfoglalkoztatási program keretén belül végzi a belterületi közutak karbantartását. A karbantartás alatt értem közutak állapotának javítását a közúti forgalom megfelelő lebonyolítása érdekében, mely a kisebb, nagyobb kátyúk kijavítását és az útpadka rendbetételét is jelenti.

A Kft. a kátyúzást jelenleg a Petőfi utcán végzi, ahol a gépjármű forgalom igen jelentős, ezért a biztonságos munkavégzéshez szükségesnek tartom az ideiglenes forgalomszabályozás bevezetését, azaz sebességkorlátozó tábla és félpályás útlezárás alkalmazását.

A közúti közlekedésről szóló 1988. évi I. törvény (továbbiakban: törvény) 46. § (1) bekezdés a) pontja alapján a közút kezelőjén helyi közutak tekintetében a helyi önkormányzat képviselő-testületét kell érteni. A törvény 34. § (4) bekezdése alapján: „A közút megrongálódását a közút kezelője – az országos és a helyi közutak kezeléséről szóló jogszabályok szerint eljárva – köteles kijavítani, és a közút forgalmának biztonságát veszélyeztető helyzetet elhárítani. A kijavításig és a veszélyhelyzet elhárításáig köteles a forgalomban résztvevőket a veszélyre figyelmeztetni, szükség esetén sebesség- vagy súlykorlátozást elrendelni, illetőleg a közutat lezárni.”

Kérem a Tisztelt Képviselő-testületet, hogy a fentiekben foglaltakat figyelembe véve szíveskedjen a határozat-tervezetet elfogadni.

Tiszavasvári, 2019. május 13.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2019. (V.14.) Kt. számú**

**határozata**

**Ideiglenes forgalomszabályozó táblák kihelyezése**

Tiszavasvári Város Önkormányzata Képviselő-testülete a közúti közlekedésről szóló 1988. évi I. törvény 46. § (1) bekezdés a) pontja alapján, mint a helyi közutak kezelője az Ideiglenes forgalomszabályozó táblák kihelyezéséről szóló előterjesztést megtárgyalta, és az alábbi határozatot hozza:

* 1. Elrendeli a helyi közutak karbantartási munkálatainak elvégzéséhez az ideiglenes forgalmi rend kialakítását, azaz sebességkorlátozó tábla kihelyezését, valamint szükség szerint félpályás útlezárás alkalmazását.

1. Felkéri a polgármestert, hogy:

- a döntésről tájékoztassa a Tiszavasvári Rendőrkapitányságot, a Tiva-Szolg Nonprofit Kft. ügyvezetőjét, Tiszavasvári város lakosságát,

- gondoskodjon az adott útszakaszokon az ideiglenes forgalomszabályozás kialakításáról.

**Határidő:** azonnal, illetve esedékességkor **Felelős:** Szőke Zoltán polgármester